CELEX: 22020D1022
Language: el
Date: 2020-06-12 00:00:00
Title: Απόφαση αριθ. 1/2020 της μικτής επιτροπής που συγκροτήθηκε με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας απο την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας της 12ης Ιουνίου 2020 για την τροποποίηση της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας [2020/1022]

14.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 225/53
               
            
         ΑΠΟΦΑΣΗ αριθ. 1/2020 ΤΗΣ ΜΙΚΤΗΣ ΕΠΙΤΡΟΠΗΣ ΠΟΥ ΣΥΓΚΡΟΤΗΘΗΚΕ ΜΕ ΤΗ ΣΥΜΦΩΝΙΑ ΓΙΑ ΤΗΝ ΑΠΟΧΩΡΗΣΗ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ ΑΠΟ ΤΗΝ ΕΥΡΩΠΑΪΚΗ ΕΝΩΣΗ ΚΑΙ ΤΗΝ ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ
         της 12ης Ιουνίου 2020
         για την τροποποίηση της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας [2020/1022]
         Η ΜΙΚΤΗ ΕΠΙΤΡΟΠΗ,
         Έχοντας υπόψη τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (1) (στο εξής: η συμφωνία αποχώρησης), και ιδίως το άρθρο 164 παράγραφος 5 στοιχείο δ),
         Εκτιμώντας τα ακόλουθα:
         
                     (1)
                  
                  
                     Το άρθρο 164 παράγραφος 5 στοιχείο δ) της συμφωνίας αποχώρησης εξουσιοδοτεί τη μικτή επιτροπή που συγκροτήθηκε βάσει του άρθρου 164 παράγραφος 1 της εν λόγω συμφωνίας (στο εξής: η μικτή επιτροπή) να εκδίδει αποφάσεις για την τροποποίηση της συμφωνίας, υπό την προϋπόθεση ότι οι αυτές οι τροποποιήσεις είναι αναγκαίες για τη διόρθωση σφαλμάτων, παραλείψεων ή άλλων ελαττωμάτων, ή για την αντιμετώπιση καταστάσεων απρόβλεπτων κατά τον χρόνο υπογραφής της συμφωνίας, και υπό την προϋπόθεση ότι οι εν λόγω αποφάσεις δεν τροποποιούν τα ουσιώδη στοιχεία της συμφωνίας. Σύμφωνα με το άρθρο 166 παράγραφος 2 της συμφωνίας αποχώρησης, οι αποφάσεις που λαμβάνει η μικτή επιτροπή είναι δεσμευτικές για την Ένωση και το Ηνωμένο Βασίλειο. Η Ένωση και το Ηνωμένο Βασίλειο πρέπει να θέσουν σε εφαρμογή αυτές τις αποφάσεις, οι οποίες παράγουν τα ίδια έννομα αποτελέσματα με τη συμφωνία αποχώρησης.
                  
               
                     (2)
                  
                  
                     Για λόγους ασφάλειας δικαίου και για να αποτυπωθούν οι αναγκαίες προσαρμογές λόγω της μεταγενέστερης ημερομηνίας έναρξης ισχύος της συμφωνίας αποχώρησης από αυτήν που είχε αρχικά προβλεφθεί, τα άρθρα 135, 137, 143, 144 και 150 της συμφωνίας θα πρέπει να τροποποιηθούν,
                  
               
                     (3)
                  
                  
                     Το άρθρο 145 της συμφωνίας αποχώρησης παραλείπει διατάξεις που διέπουν τις επιχορηγήσεις στο πλαίσιο του Ταμείου Έρευνας για τον Άνθρακα και τον Χάλυβα που χορηγήθηκαν πριν από τη λήξη της μεταβατικής περιόδου στους δικαιούχους που είναι εγκατεστημένοι στο Ηνωμένο Βασίλειο. Ως εκ τούτου, το άρθρο 145 της συμφωνίας αποχώρησης θα πρέπει να τροποποιηθεί ώστε να διορθωθεί αυτό το ελάττωμα και να παρασχεθεί ασφάλεια δικαίου όσον αφορά τις εν εξελίξει επιχορηγήσεις,
                  
               
                     (4)
                  
                  
                     Το μέρος I του παραρτήματος I της συμφωνίας αποχώρησης θα πρέπει να τροποποιηθεί με την προσθήκη δύο αποφάσεων της διοικητικής επιτροπής για τον συντονισμό των συστημάτων κοινωνικής ασφάλισης που δεν περιλαμβάνονται στο μέρος Ι του παραρτήματος Ι της συμφωνίας αποχώρησης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η συμφωνία αποχώρησης τροποποιείται ως εξής:
            
                        1)
                     
                     
                        Στο άρθρο 135, στον τίτλο, οι λέξεις «των προϋπολογισμών της Ένωσης για τα έτη 2019 και 2020» αντικαθίστανται από τις λέξεις «του προϋπολογισμού της Ένωσης για το έτος 2020» και στην παράγραφο 1, οι λέξεις «τα έτη 2019 και» αντικαθίστανται από τις λέξεις «το έτος» και οι λέξεις «των προϋπολογισμών» αντικαθίσταται από τις λέξεις «του προϋπολογισμού».
                     
                  
                        2)
                     
                     
                        Στο άρθρο 137, στον τίτλο και στο πρώτο εδάφιο της παραγράφου 1, οι λέξεις «το 2019 και» διαγράφονται·
                     
                  
                        3)
                     
                     
                        Το άρθρο 143 παράγραφος 1 τροποποιείται ως εξής:
                        
                                    α)
                                 
                                 
                                    στο δεύτερο εδάφιο η ημερομηνία «31 Ιουλίου 2019» αντικαθίσταται από την ημερομηνία «31 Ιουλίου 2020»·
                                 
                              
                                    β)
                                 
                                 
                                    το τρίτο εδάφιο αντικαθίσταται από το ακόλουθο κείμενο:
                                    «Στους ενοποιημένους λογαριασμούς της Ένωσης που αφορούν το έτος 2020, οι καταβληθείσες πληρωμές για τις προβλέψεις που αναφέρονται στο στοιχείο β) του δεύτερου εδαφίου από την ημερομηνία έναρξης ισχύος της παρούσας συμφωνίας έως τις 31 Δεκεμβρίου 2020, γνωστοποιούνται για τις ίδιες χρηματοοικονομικές πράξεις που αναφέρονται στην παρούσα παράγραφο αλλά αποφασίζονται κατά ή μετά την ημερομηνία έναρξης ισχύος της παρούσας συμφωνίας.»·
                                 
                              
                  
                        4)
                     
                     
                        Στο άρθρο 144 παράγραφος 1 δεύτερο εδάφιο η ημερομηνία «31 Ιουλίου 2019» αντικαθίσταται από την ημερομηνία «31 Ιουλίου 2020»·
                     
                  
                        5)
                     
                     
                        Στο άρθρο 145 προστίθεται η ακόλουθη παράγραφος:
                        «Όσον αφορά τα έργα στο πλαίσιο του Ταμείου Έρευνας για τον Άνθρακα και τον Χάλυβα, που συστάθηκε με το πρωτόκολλο 37 της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης, στο πλαίσιο συμφωνιών επιχορήγησης που υπογράφονται πριν τη λήξη της μεταβατικής περιόδου, το εφαρμοστέο δίκαιο της Ένωσης εξακολουθεί να εφαρμόζεται στο Ηνωμένο Βασίλειο και εντός αυτού μετά τη λήξη της μεταβατικής περιόδου, μέχρι το κλείσιμο των έργων. Στο εφαρμοστέο δίκαιο της Ένωσης περιλαμβάνονται ειδικότερα οι ακόλουθες διατάξεις, και τυχόν τροποποιήσεις των διατάξεων αυτών, ανεξαρτήτως της ημερομηνίας έκδοσης, έναρξης ισχύος ή εφαρμογής της τροποποίησης:
                        
                                    α)
                                 
                                 
                                    οι αποφάσεις 2003/76/ΕΚ, 2003/77/ΕΚ και 2008/376/ΕΚ του Συμβουλίου·
                                 
                              
                                    β)
                                 
                                 
                                    οι πράξεις που αναφέρονται στο άρθρο 138 παράγραφος 2 στοιχεία α), γ), δ) και ε).»·
                                 
                              
                  
                        6)
                     
                     
                        Το άρθρο 150 τροποποιείται ως ακολούθως:
                        
                                    α)
                                 
                                 
                                    η παράγραφος 4 τροποποιείται ως ακολούθως:
                                    
                                                i)
                                             
                                             
                                                στην τέταρτη πρόταση, η ημερομηνία «15 Δεκεμβρίου» αντικαθίσταται από την ημερομηνία «15 Οκτωβρίου» και το έτος «2019» αντικαθίσταται από το έτος «2020»·
                                             
                                          
                                                ii)
                                             
                                             
                                                στην πέμπτη πρόταση η ημερομηνία «15 Δεκεμβρίου 2030» αντικαθίσταται από την ημερομηνία «15 Οκτωβρίου 2031»·
                                             
                                          
                              
                                    β)
                                 
                                 
                                    η παράγραφος 8 τροποποιείται ως ακολούθως:
                                    
                                                i)
                                             
                                             
                                                στο πρώτο εδάφιο το έτος «2019» αντικαθίσταται από το έτος «2020»·
                                             
                                          
                                                ii)
                                             
                                             
                                                στην πρώτη πρόταση του δεύτερου εδαφίου το έτος «2020» αντικαθίσταται από το έτος «2021»·
                                             
                                          
                              
                  
                        7)
                     
                     
                        Στο μέρος I του παραρτήματος I της συμφωνίας αποχώρησης προστίθενται οι ακόλουθες πράξεις:
                        
                                    —
                                 
                                 
                                    Κάτω από τον τίτλο «Ηλεκτρονική ανταλλαγή δεδομένων (σειρά E)»: Απόφαση αριθ. Ε7 της διοικητικής επιτροπής για τον συντονισμό των συστημάτων κοινωνικής ασφάλισης σχετικά με τις πρακτικές ρυθμίσεις για τη συνεργασία και την ανταλλαγή δεδομένων έως ότου η ηλεκτρονική ανταλλαγή πληροφοριών για την κοινωνική ασφάλιση (EESSI) εφαρμοστεί πλήρως στα κράτη μέλη·
                                 
                              
                                    —
                                 
                                 
                                    Κάτω από τον τίτλο «Οικογενειακές παροχές (σειρά F)»: Απόφαση αριθ. F3 της διοικητικής επιτροπής για τον συντονισμό των συστημάτων κοινωνικής ασφάλισης σχετικά με την ερμηνεία του άρθρου 68 του κανονισμού (ΕΚ) αριθ. 883/2004 όσον αφορά τη μέθοδο υπολογισμού του διαφορικού συμπληρώματος.
                                 
                              
                  
         
            Άρθρο 2
            Η παρούσα απόφαση αρχίζει να ισχύει την ημέρα έκδοσής της.
         
         
            Βρυξέλλες, 12 Ιουνίου 2020.
            
               
                  Για τη μικτή επιτροπή
               
               
                  Οι συμπρόεδροι
               
               Maroš ŠEFČOVIČ
            
            
               Michael GOVE
            
         
         
            (1)  ΕΕ L 29 της 31.1.2020, σ. 7.